মূল সত্য আরও একটি, আওয়ামী লীগ নব প্রজন্মের চাহিদার প্রয়োজন পূরন করতেই যুদ্ধাপরাধীদের বিচার করছে। এ বিচারকে জাতীয় দাবীতে পরিণত কিন্তু আওয়ামী লীগ করেনি। করেছে তরুন প্রজন্ম। সেক্টর কমান্ডারস ফোরাম, ঘাতক দালাল নির্মূল কমিটি। অনেক কষ্ট করেছেন এরা, ৮৪-৮৬’ এর দিকেও দেখেছি, যুদ্ধাপরাধেিদর বিচার নিয়ে আন্দোলন করতে কত কষ্ট করেছেন এরা। আমাদের ক্ষমতার রাজনীতি নিয়ে যেসব হিসাব নিকাশ চলে, তাতে আওয়ামী লীগও ক্ষমতায় থাকাকালীন সময়ে এদের নিয়ে কুন্ঠিত বা ক্ষুব্ধও ছিল। কিন্তু তারপরেও এই চরম সত্য অস্বীকার করার উপায় নেই, আওয়ামী লীগই সেই দল যারা এই সত্য বুঝে বিচারের উদ্যোগ নিয়েছে। আওয়ামী লীগ ক্ষমতায় না থাকলে বাংলাদেশে আমরা এই বিচার দেখতে পারতাম না। শুধু তাই নয়, এর ক্রেডিট কিন্তু আওয়ামী লীগের চেয়েও শেখ হাসিনার বেশি। তিনি আওয়ামী লীগের নেতৃত্বে না থাকলে দলটি কখনোই এ বিচার করতো না। দলের নেতারা নানা রাজনৈতিক হিসাব নিকাশ করে এ নিয়েও ১০/১২ মতবাদে ভাগ হতেন। এর ক্রেডিট তাকে দিতেই হবে। বঙ্গবন্ধু যে কারনে পারেননি, শেখ হাসিনা সেই কারণ মাথায়ও রাখেননি। এতে রাজনৈতিক ফায়দা তোলার একটা অভিযোগ আওয়ামী লীগ বা তার বিরুদ্ধে করা হয়। কিন্তু ফায়দাটা কি আমি বুঝি না। যুদ্ধাপরাধীদের বিচারে জামায়াত রাজনৈতিক ভাবে দুর্বল হলে আওয়ামী লীগের কি লাভ? এদের ভোট কি আওয়ামী লীগের বাক্সে পড়বে? অসম্ভব।